armvectores/hy_wikipedia_2023 huggingface dataset:
Մարգարետ Բերգեր

Մարգարետ Բերգեր (Margaret Berger, հոկտեմբերի 11, 1985(1985-10-11), Տրոնհեյմ, Նորվեգիա), նորվեգացի երգչուհի, ով I Feed You My Love երգով ներկայացրել է Նորվեգիան Եվրատեսիլ 2013 երգի մրցույթում, որն անց է կացվել շվեդական Մալմյո քաղաքում, և եզրափակիչ փուլում զբաղեցրել է 4-րդ հորիզոնականը։
2004 թվականին Մարգարետը մասնակցել է նորվեգական Idol (Տաղանդ) մրցույթի երկրորդ եթերաշրջանին և գրավել երկրորդ տեղը։


== Սկավառակագրություն ==


=== Ալբոմներ ===
2004 — Chameleon
2006 — Pretty Scary Silver Fairy


=== Սինգլներ ===
2006 — Samantha
2006 — Will you remember me tomorrow?
2007 — Robot song
2011 — In a Box
2013 — I Feed You My Love
2013 — Human Race
2014 — Scream
3 օգոստոսի 2015 թ. — Diamonds (feat. Face)
2016 թ. հունվար — Apologize


== Ծանոթագրություններ ==
Մարտունի (Արցախ)

Անվան այլ կիրառումների համար տե՛ս՝ Մարտունի
Մարտունին քաղաք է Արցախի Հանրապետության արևելյան մասում, Մարտունու շրջանի վարչական կենտրոնն է։ Գտնվում է հանրապետության հարավարևելյան հատվածում, Մայրաքաղաք Ստեփանակերտից գտնվում է 58 կմ հեռավորության վրա։
Մարտունի համայնքում ընդգրկված են Կաքավաձոր և Քաջավան գյուղերը։


== Աշխարհագրություն ==
Համայնքը հարթավայրային է, ունի 8243,64 հա տարածք, որից 5466,61 հա գյուղատնտեսական նշանակության, 2364,73 հա անտառային հողեր։
Համայնքի տարածքում առկա են թվով 2 աղբյուրներ` «Քյահրիզ» և «Ավոյի աղբյուր»։ Մարտունի քաղաքում կան 2 չգործող ջրահավաք սրահներ։ Ոռոգման ջրի համար առկա են 21 արտեզյան ջրհորներ, որոնցից 6 գործող, իսկ խմելու ջրի համար՝ 5 գործող արտեզյան ջրհորներ։
Համայնքի տարածքում առկա են կրաքարի և կավի հանքային պաշարներ։


== Բնակչություն ==
2015 թվականին Մարտունի համայնքի բնակչության թվաքանակը կազմում է 5705 մարդ, կա 1624 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում աշխատում է տարբեր պետական հիմնարկներում, շրջկենտրոնի պետական և մասնավոր հիմնարկ-ձեռնարկություններում, ինչպես նաև զբաղվում է գյուղատնտեսությամբ` հողագործությամբ և անասնապահությամբ։


== Պատմամշակութային հուշարձաններ ==
Համայնքի պատմամշակութային հուշարձաններն են` Ս. Մեծն Ներսես եկեղեցի (XX դ.), Գևորգավանի ռուսական եկեղեցի (XIX դ.):


== Հասարարակական կառույցներ ==
2015 թվականի դրությամբ համայնքում գործում էր քաղաքապետարան, «Մարտունու մշակույթի և երիտասարդության կենտրոն» ՊՈԱԿ, Մարտունու մշակույթի տուն, շրջանային հիվանդանոց, կար 2 դպրոց` 1 հոսքային և 1 հիմնական, որտեղ սովորում էին 765 աշակերտներ, և Մարտունու Ա. Խաչատրյանի անվան երաժշտական դպրոց, համայնքն ուներ 2 պետական մանկապարտեզ, որտեղ ընդհանուր առմամբ մանկապարտեզ հաճախում են 333 երեխաներ։


== Առողջապահություն ==
2013 թ.-ին Հայաստան համահայկական հիմնադրամն ԱՄՆ Արևելյան շրջանի (Նյու Յորք) իր տեղական մարմնի հովանավորությամբ Մարտունի քաղաքում կառուցել է հիվանդանոց։


== Հայտնի անձինք ==
Արթուր Մոսիյան


== Ծանոթագրություններ ==
Կիրովո (գյուղ, Միշկինսկի շրջան)

Անվան այլ կիրառումների համար տե՛ս՝ ԿիրովոԿիրովո (ռուս.՝ Кирово), գյուղ Ռուսաստանի Կուրգանի մարզի Միշկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2093 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (23201-23300)

Աստերոիդների ցանկ (23101-23200)  • Աստերոիդների ցանկ  • Աստերոիդների ցանկ (23301-23400)
 Աստերոիդների ցանկ (23101-23200)  • Աստերոիդների ցանկ  • Աստերոիդների ցանկ (23301-23400)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Ռիչարդ Ջիրլինջեր

Ռիչարդ Ջիրլինջեր (1967), ավստրիացի սիրողական աստղագետ։


== Հայտանգործություններ ==
Փոքր մոլորակների կենտրոնը նրան է վերագրում 31 աստերոիդների հայտնաբերումը, որոնք արվել են 2006-2009 թվականներին։

Նրա պատվին է անվանակոչվել (136367) Ջիրլինջեր աստերոիդը։


== Ծանոթագրություններ ==


== Արտաքին հղումներ ==
«Il sito personale di Richard Gierlinger» 
«Il sito personale dell'osservatorio di Richard Gierlinger»
Ֆուենտա Վակերոս

Ֆուենտա Վակերոս (իսպ.՝ Fuente Vaqueros), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դե Գրանադա շրջանում։ Տարածքը կազմում է 16 կմ2։ Բնակչությունը՝ 4353 մարդ (2010 թվականի տվյալներով)։ Պրովինցիայի վարչական կենտրոնից գտնվում է 17 կմ հեռավորության վրա։


== Արտաքին հղումներ ==
Գլխավոր կայք
Microweb turística de Fuente Vaqueros realizada por el Patronato de Turismo de Granada Archived 2008-02-29 at the Wayback Machine.
Datos socioeconómicos de Fuente Vaqueros en el Sistema de Información Multiterritorial de Andalucía
Կադմոս

Անվան այլ կիրառումների համար տե՛ս՝ Կադմոս (այլ կիրառումներ)Կադմոս, ըստ ավանդության՝ հայ ժողովրդի անվանադիր Հայկ Նահապետի թոռը՝ Արամանյակի որդին։ Կադմոսը Հայկից ժառանգություն է ստացել կալվածք և տուն Արարադի երկրում՝ Վանա լճից հարավ։ Երբ Ասորեստանի թագավոր Տիտանյան Բելը ներխուժում է Հայաստան, Կադմոսը շտապում է Հայք և առաջինն է Հայկին տեղեկացրում բռնակալի հարձակման մասին։ Բելի դեմ ճակատամարտում Կադմոսը՝ որպես կորովի աղեղնավոր և սուսերամարտիկ, գտնվում էր Հայկի ձախ թևում։ Բելին սպանելուց հետո Հայկը Կադմոսին պարգևում է հարուստ ավար և անվանի մարդիկ իր ընդոծիններից։
Սմիշլյաևկա (քաղաքատիպ ավան, Վոլժսկի շրջան)

Սմիշլյաևկա (ռուս.՝ Смышляевка), քաղաքատիպ ավան Ռուսաստանի Սամարայի մարզի Վոլժսկի շրջանի կազմում։
Բնակչությունը 2010 թվականին գրանցված տվյալներով կազմում էր 7311 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առյուծաճանկ

Առյուծաճանկ (լատ.՝ Leontice), առյուծաթաթ, առյուծատունկ, ծորենազգիների ընտանիքի բազմամյա խոտաբույսերի ցեղ։ Հայտնի է 10, ՀՀ-ում՝ 1 տեսակ՝ առյուծաճանկ հայկական (L. armeniaca)։ Տարածված է Արարատի մարզում։ Աճում է չոր, կավային կամ կավաքարային լանջերին։
Ցողունը գորշակապույտ Է, բարձրությունը՝ 10-25 սմ՝ ստորգետնյա պալարանման հաստացումով։ 	Տերևները եռաբաժան են, ցողունի վրա՝ 2-3 հատ։ Ծաղկաբույլը ողկույզ է, պսակաթերթիկները՝ դեղին, հիմքում՝ նեկտարակիր փոսիկով։ Ծաղկում է մարտ-ապրիլին։ Պտուղը տուփիիկ է։ Գեղազարդիչ է։
Լևոն Զ

Անվան այլ կիրառումների համար տե՛ս՝ Լևոն VI (այլ կիրառումներ)


== Լևոն Զ Լուսինյան ==
Ծնվել է 1340/42 թվականին, մահացել 1399 թվականի նոյեմբերի 29-ին


== Լևոն Զ Լուսինյանի իշխանության գալը ==
Հայոց թագավոր Կիլիկիայում 1374-1375 թվականներին։ Ծնողները եղել են Ամորի Լուսինյանի ու Լևոն Գ-ի դուստի Իզաբելլայի որդի Ջիվանը և վրաց արքայադուստր Սոլդանան։ Այլ աղբյուրի համաձայն, հայրը ֆրանսիական Լուսինյան տոհմի Ջիվան ասպետն էր, իսկ մայրը՝ Սուլթան անվամբ հայուհի։ Հոր մահից հետո, երբ Կիլիկիայում գահ բարձրացավ Կոստանդին Դ արքան, որը հալածանքներ սկսեց ունիթորների նկատմամբ, մայրը իր զավակների հետ ապաստանեց Կիպրոս կղզում, որի գահակալները նույնպես Լուսինյան էին։ Ջիվանի և Սուլթանի որդի Լևոնը ծնվել է Կիլիկիայում։ Խուսափելով Կոստանդին Դ-ի հալածանքներից՝ 1344 թվականին Սուլթանը իր որդիների հետ ապաստանել էր Կիպրոսում։ Կոստանդին Դ-ից հետո իշխանությունը անցնում է Կոստանդին Ե-ին, ում դավադիր սպանությունից հետո էլ 1374 թվականին իշխանությունը անցնում է Լևոն Լուսինյանին։  Սեպտեմբերի 14-ին Լևոնը ժամանեց Սիս մայրաքաղաքը և ութ ամիս անց Ս. Սոփիայի մայր տաճարում լատինական ծեսով օծվեց թագավոր, ապա իշխանների դժգոհությունը մեղմելու համար՝ նաև հայկական ծեսով։ Լևոնը իր իշխանության գալը նախօրոք համաձայնեցրել էր։ Նա պայմանավորվել էր, որ ինքը Կիլիկիա կգա Կիպրոսի և Ջենովայի միջև մղվող պատերազմից հետո։ Իսկ մինչ այդ երկիրը կկառավարեր խնամակալական խորհուրդը, որի մեջ մտնում էին Կոստանդին Դ-ի այրի Մարիան, քույրը՝ Ֆեման և այլոք։ 1373 թվականին առևտրական կոնֆլիկտ առաջացավ ջենովացիների և վենետիկցիների միջև, ինչն էլ 1374 թվականին վերածվեց պատերազմի, որի ժամանակ էլ գերի ընկավ Լևոն Լուսինյանը։ Վերջինս կարողացավ ապացուցել իր անմեղությունը և վերադառնալ Սիս։ Հարկ է նշել, որ վերջինս օծվել է 2 անգամ, քանզի առաջին անգամ լատինական ծեսով, իսկ երկրորդ անգամ՝ հայոց ծեսով «Փա՛ռք ու պատի՜վ Կիլիկիո թագավորությանը․․․Երկար կյանք Լևոն արքային․․․»։ Լևոնի գահակալման շրջանում իշխանությունը տարածվում էր միայն Սիսի, Անարզաբայի և Լեռնային Կիլիկիայի մի քանի շրջանների վրա։


== Սսի պաշարումը և Կիլիկիայի անկումը ==

Լևոնը իր լատինամոլ քաղաքականությամբ հարուցեց ոչ միայն հայերի, այլև շրջակա մուսուլմանական պետությունների դժգոհությունը։ Եգիպտոսի սուլթան Մելիք Աշռաֆի զորքերը 1375 թվականի հունվարի 5-ին պաշարեցին Սիսը։ Սովից ու հիվանդություններից նեղված Լևոնն ապրիլի 22-ին հաշտություն խնդրեց և Հալեպի ամիրայից կյանքի ապահովության երաշխիք ստանալով՝ բերդը հանձնեց թշնամուն։ Լևոնը իր ընտանիքի, կաթողիկոսի և շուրջ 20 հայ մեծամեծների հետ գերեվարվեց Կահիրե։ Լևոնի խոստովանահայր Հովհաննես Դարդելի ջանքերով, Կաստիլիայի Հովհան I և Արագոնի Պեդրո IV թագավորների միջնորդությամբ 1382 թվականի սեպտեմբերին Լևոնը գերությունից ազատվեց և մեկնեց Եվրոպա։ 1383 թվականի ամռանը նա հասավ Կաստիլիա, որի թագավորը Լևոնին պարգևեց Մադրիդ, Վիլյարեալե, Անդուխար քաղաքները և խոստացավ օգնել նրան Կիլիկիայի գահը վերստանալու համար։ Արագոնի և Կաստիլիայի թագավորությունները ձգտում էին Լևոնին օգտագործել՝ Մերձավոր Արևելքում իրենց ազդեցությունն ընդարձակելու համար։ Լևոնը տասնմեկ տարի շարունակ շրջագայեց և դիմեց եվրոպական արքունիքներին՝ նրանցից օգնություն ստանալու ապարդյուն հույսով։ Կյանքի վերջին տարիներին Լևոնն ապրեց Փարիզի Սենտ–Օուեն պալատում, որը նրան 1384 թվականին հատկացրել էր Ֆրանսիայի Շառլ VI թագավորը։
Ջոջ կողի կիկլոպյան ամրոց

Ջոջ կողի ամրոց, գտնվում է համանուն բարձունքի հարավ-արևելյան լանջին, որի հարավ-արևելյան պարիսպը եղել է ընդհանուր նշված սահմանապահ պարիսպի հետ միասին։ Ամրոցն իր դիրքով իշխում է շրջապատի վրա։ Զբաղեցնում է մոտ երկու հեկտար տարածություն, որից միջնաբերդը 1/4 հեկտար։ Պարիսպների և աշտարակների կառուցումը հիշեցնում է Դաշտաձորի ամրոցի կառուցման տեխնիկան։ Ամրոցը երկարաձգված պայտի ձև ունի, որի առավել բարձր մասը կիսաշրջանաձև գրավում է միջնաբերդը, իր արևելյան պարսպում ունենալով տարբեր մեծության հինգ քարաբուրգ, որոնք միմյանցից համարյա հավասար հեռավորության վրա են (20-25 մետր) դասավորված։ Մի աշտարակ կանգնած է ընդհանուր պարսպի և ամրոցի մուտքը եղել է հյուսիսարևելյան անկյունում, իսկ միջնաբերդը՝ հարավային մասում։ Ամրոցը, միջնաբերդը և նրանց շրջապատը ծածկված են կացարանների միացորդներով։


== Աղբյուրներ ==
Հայաստանի Հնագիտական Հուշարձանները, Երևան, 1968։
Տրես Պալմեյրաս

Տրես Պալմեյրաս (պորտ.՝ Três Palmeiras) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Ֆրեդերիկու Վեստֆալենի գավառի մեջ։ Բնակչությունը կազմում է 4 317 մարդ, ըստ 2006 թվականի տվյալների։ Տարածքը կազմում է 188,700 կմ2։ Բնակչության խտությունը՝ 22,9 մարդ/կմ²։


== Վիճակագրություն ==
Համախառն ներքին արտադրանքը կազմել է 49 088 560,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 11 016,28 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,767։


== Պատմություն ==
Քաղաքը հիմնադրվել է 1988 թվականի մայիսի 12-ին։
Յարոչիշչե

Յարոչիշչե (ուկրաիներեն՝ Ярочище), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1964 թվականին։
2001 թվականի տվյալներով Յարոչիշչե գյուղում բնակվում էր 14 մարդ։ Բնակավայրը զբաղեցնում է 0,244 կմ² տարածք։ Բնակչության խտությունը կազմում էր 57,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տավուշի բերդ

Անվան այլ կիրառումների համար տե՛ս՝ Տավուշ (այլ կիրառումներ)Տավուշի բերդ կամ Ցլիկ Ամրամի բերդ, միջնադարյան բերդ Հայաստանի Հանրապետության Տավուշի մարզի Բերդ քաղաքի ծայրամասում, Տավուշ գետի աջ ափին, պատմական Մեծ Հայքի Ուտիք նահանգի Տավուշ գավառում։


== Պատմություն ==

Տավուշ բերդը առաջին անգամ հիշատակվում է 10-րդ դարի սկզբից որպես Աշոտ Երկաթի փոխարքաների նստավայր (հիմնականում Ցլիկ Ամրամի)։ 10-11-դարերում ամրոցը անցել է լոռեցի Կյուրիկյաններին։ Ամրոցի տարածքում այսօր էլ գտնում են կավից սպասք և ուրիշ իրեղեն։ Ամրոցը եղել է այն յուրահատուկներից, որը ունեցել է իր ներդաշնակ ջրամատակարարումը։ Քանի որ 14-րդ դարից բերդը եղել է լքված, այժմ այն գտնվում է վատ վիճակում։ Մարդիկ չեն կարողանում ներս մտնել, որովհետև նրա մուտքի և ելքի տեղերը անհայտ են։
Հիմնադրման թվականը հայտնի չէ։ Տավուշի բերդը 9-10-րդ դարերում հռչակված վայր էր։ Այստեղ նստող իշխանները մի քանի անգամ ապստամբություն են բարձրացրել Բագրատոնի թագաովրների դեմ։ Աշոտ Բ-ն (914-928) զենքի ուժով կոտրում է նրանց դիմադրությունը և գրավում Տավուշի բերդը։ Գրավոր աղբյուրներում առաջին անգամ հիշատակվում է X դ. սկգբին, որպես Հայոց թագավոր Աշոտ Բ Երկաթի կուսակալների նստավայր։ X-XI դդ. պատկանել է Բագրատունիների Կյուրիկյան ճյուղին, XII-XIII դդ.՝ Զաքարյաններին։ XIV դ. վերջից անտերունչ մնացած Տավուշը աստիճանաբար ավերվել ու քայքայվել է։ Տավուշը բաղկացած էր միջնաբերդից և ստորին բերդից։ Միջնաբերդը գրավում էր բարձրադիր, զառիթափ ժայռերով եզերված բլրի գագաթի նեղ (առավելագույն լայնությունը 25մ), լեզվականման տարածքը։ Կիսագլանաձև բուրգերով ամրացված պարսպի մնացորդները (մինչև 12մ բարձրությամբ, կառուցված ոչ խոշոր գետաքարերով և ճեղքված անդեզիտի քարերով) պահպանվել են արևելյան և հյուսիսարևմտյան մասերում։ Մուտքը եղել է հարավային կողմից։ Տարածքում շինությունների հետքեր չեն պահպանվել։ Միջնաբերդը հյուսիսային կողմում շարունակվել է ավելի ցածր դիրքով փոքր բլրի վրա, դեպի ուր ունեցել է ելք։ Ստորին բերդը գտնվել է միջնաբերդի արևելյան ստորոտին, ուր պահպանվել են ճեղքված խոշոր քարերով կիկլոպյան շարվածքով պարսպի մնացորդներ, միանավ դահլիճ տիպի եկեղեցու պատեր, կացարանների և տնտեսական շինությունների հետքեր։ Խմելու ջուրը մինչև ստորին բերդ բերվել է հարավային կողմի Գլգլան կոչվող աղբյուրներից՝ կավե փողրակներով (մնացորդները պահպանվել են)։
Բերդի ավերակները, որոնք մինչև օրս էլ նշմարվում են, գտնվում են Բերդ քաղաքում, մի բարձր ու զառիթափ լեռան վրա։ Նրա շինությունները բռնել են բավական մեծ տարածություն։ Այժմ դրանք բոլորը, գրեթե առանց բացատրության, գտնվում են հողի հաստ շերտի տակ։ Այստեղ կատարվել են մասնակի պեղումներ։


== Ավանդություն ==
Երբ արաբները գալիս են այս կողմերը, Աշոտ Երկաթն իր զորքով ամրանում է Ղալի քար կոչված ապառաժին շինված բերդում։ Թշնամին պաշարում է այն, բայց ոչինչ չի կարողանում անել բերդականներին։ Մի պառավ կին թաքուն դուրս է գալիս բերդից, որ պաշարվածների համար ուտելիք բերի։ Արաբները բռնությամբ իմանում են նրանից ջրի ճանապարհը և կտրում ջուրը։ Չնայած դրան, բերդում գտնվող Աշոտ Երկաթը անձնատուր չի լինում։ Մի մութ գիշեր նա իր զորքով դուրս է գալիս բերդից և տեղափոխվում Սևանի կողմերը։


== Տես նաև ==
Տավուշի մարզ
Սահակ Սևադայի բերդ


== Ծանոթագրություններ ==


== Արտաքին հղումներ ==
Tavush Fort
Ուկրաինան Նոր ալիք երգի մրցույթում

Ուկրաինան Նոր Ալիք երգի մրցույթին մասնակցում է 2003 թվականից։ Առաջին անգամ Ուկրաինան այս մրցույթին ներկայացրել է Եվգենիան։


== Մասնակցություններ ==


== Մրցանակներ ==


=== Հանդիսատեսի համակրանք ===


=== Ալլա Պուգաչովայի մրցանակ ===


=== «Муз-Тв» (ՄՈւԶ Թի-Վի)-ի մրցանակ ===


== Արտաքին հղումներ ==
Մրցույթի պաշտոնական կայքը
Ասքեր

Ասքեր (նորվ.՝ Asker), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Ասքեր քաղաքն է։ Պաշտոնական լեզուն բուկմոլն է։ Զբաղեցնում է 100.73 կմ² տարածք։
Ասքեր կոմունան կազմավորվել է 1838 թվականի հունվարի 1-ին։


== Ասքերի զինանշանը ==
Ասքեր կոմունայի զինանշանը հաստատվել է 1975 թվականի հոկտեմբերի 7-ին և իրենից ներկայացնում է կանաչ գույնով ներկված վահան, ներքևի մասը կլոր, որի վրա պատկերված է սպիտակ գույնի ծառի երեք հատ արմատ, ինչը խորհրդանշում է այդտեղ ապրող ժողովրդի նվիրվածությունը իրենց բնակավայրին։


== Բնակչություն ==
Համաձայն 2009 թվականի մարդահամարի տվյալների՝ Ասքեր կոմունայում բնակվում է 54079 մարդ։ Կոմունայի բնակչության քանակը վերջին 60 տարում աճ է գրանցել։


== Մշակութային - հասարակակն կյանք ==
Չնայած Ասքերի բնակչությունը վարում է գյուղական կենցաղ, բայց Օսլոյի ընդլայնումով այն վերածվեց սոցիալ-մշակութային կենտրոնի։ Նորվեգիայի բազմաթիվ հայտնի մարդիկ, այդ թվում՝ արվեստագետներ, բնակվում են հենց այս կոմունայում։ Համաձայն Նորվեգիայի վիճակագրական ծառայության տվյալների՝ Ասքերը համարվում է Նորվեգիայի երկրորդ կոմունան ըստ միջին եկամտի։
Ակտիվ է նաև սպորտային կյանքը։ Գործում է Ասքեր կանանց ֆուտբոլային ակումբը։


== Ծնունդով Ասքերից հայտնի անձինք ==
Հոկոն, Նորվեգիայի թագաժառանգ
Մեթթե Մարիթ, Նորվեգիայի ապագա թագուհի
Ինգրիդ Ալեքսանդրա, Նորվեգիայի թագուհի
Սվերե Մագնուս, Նորվեգիայի իշխան
Թրյուգվե Անդերսեն (1866—1920), գրող


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվ.)
Asker municipality’s official website. (նորվ.)
Asker Museum. Archived 2011-09-27 at the Wayback Machine. (նորվ.)
Asker public library. Archived 2005-10-30 at the Wayback Machine. (նորվ.)
Asker skiklubb. (նորվ.)
Frisk Asker Tigers. (նորվ.)
Budstikka (local newspaper for Asker and Bærum) (նորվ.)
Asker videregående skole (School for Upper Secondary Education) (նորվ.)
The Open University in Asker (Folkeuniversitetet). Archived 2006-07-11 at the Wayback Machine. (նորվ.)
Church of Asker. (նորվ.)
Asker Svømmeklubb. (նորվ.)


== Ծանոթագրություններ ==
Լյուսի Բեկոն

Լյուսի Բեկոն (անգլ.՝ Lucy Bacon, հուլիսի 30, 1857(1857-07-30), Pitcairn, Սենտ Լոուրենս շրջան, Նյու Յորք, ԱՄՆ - հոկտեմբերի 17, 1932(1932-10-17), Սան Ֆրանցիսկո, Կալիֆոռնիա, ԱՄՆ), ամերիկացի նկարչուհի-իմպրեսսիոնիստ և ուսուցիչ։


== Կյանք և ստեղծագործություններ ==
Լյուսի Բեկոնը ծնվել է 1857 թվականին Նյու Յորք նահանգի Պիտկիրն քաղաքում։ Սովորել է նյույորքյան Գեղարվեստական ուսանողական լիգայի դասընթացներում, այնուհետ սովորել է Նյու Յորքի Դիզայնի ազգային ակադեմիայում։ 1892 թվականին մեկնել է Փարիզ և այնտեղ ընդունվել է Կոլարոսի ակադեմիա։ Չբավարարվելով ստացված գիտելիքներից՝ Բեկոնն օգնություն է խնդրում նկարչուհի Մերի Կեսսետից, որը ծանոթացնում է իր հայրենակից-ամերիկուհուն Կամիլ Պիսսարոյի հետ, ով այդ ժամանակ բնակվում էր Փարիզի կողքի Էրանի (ֆր.՝ Éragny)) փոքրիկ քաղաքում։ Տեղափոխվելով Էրանի՝ Լյուսի Բեկոնը նկարում է մի շարք կտավներ իմպրեսսիոնիստական ոճով, չնայած առողջական խնդիրների պատճառով ստիպված էր ավելի ու ավել քիչ նկարել։

1896 թվականին Լյուսի Բեկոնը վերադառնում է Ամերիկա և բնակություն է հաստատում  կալիֆորնիական Սան Խոսե քաղաքում՝ բժիշկների խորհուրդի համաձայն։ Այստեղ նա ստեղծում է արվեստանոց, որտեղ շատ է նկարում և միաժամանակ արվեստի դասեր տալիս տեղի դպրոցում։ 1898 թվականին կայանում է Լյուսի Բեկոնի անհատական ցուցահանդեսը Սան Ֆրանցիսկոյի արվեստների ասսոցացիայի կողմից Vickery, Atkins and Torrey ցուցասրահում։ 1905 թվականին Բեկոնը դադարեցնում է զբաղվել գեղանկարչությամբ, որպեսզի նվիրի իրեն կրոնին։ 1909 թվականից նա ապրել է Սան Ֆրանցիսկոյում։ Կյանքի այդ շրջանի մասին քիչ բան է հայտնի։
Garden Landscape made between Բեկոնի 1894 և 1896 թվականներին ստեղծած Garden Landscape կտավը գտնվում է Սան Ֆրանցիսկոյի գեղարվեստի թանգարանում։


== Ծանոթագրություններ ==
Անոխովո (գյուղ, Սաֆոնովսկի շրջան)

Անոխովո (ռուս.՝ Анохово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 88 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոսե-Ուուեմիիսա

Կոսե-Ուուեմիիսա (էստ․՝ Kose-Uuemõisa), գյուղական ավան Էստոնիայի Հարյումաա նահանգի Կոսե շրջանում։
2011 թվականի տվյալներով գյուղական ավանում բնակվում էր 874 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Բարդի Շիշկինի

Բարդի Շիշկինի (լատ.՝ Pópulus  bolleana), ուռազգիներ ընտանիքի, բարդի ցեղի բույս։


== Նկարագրություն ==

Տերևաթափ խոշոր ծառ է 30—35 մ բարձրությամբ և 0,8—1,0 մ տրամագծով։ Սաղարթը լայն-ձվաձև է կամ բրգաձև, դեպի վեր ուղղված ճյուղերով։ Բնի և բազմամյա ճյուղերի կեղևը բաց գույնի է, մոխրականաչավուն, հարթ և միայն ծեր ծառերի բնի ներքին մասի կեղևը ճաքճքված է, մուգ մոխրագույն կամ սևավուն։ Երիտասարդ ընձյուղները պատված են սպիտակ, թաղիքանման աղվամազով։ Երկարացած ընձյուղների տերևները խոշոր են, կաշվեկերպ, 5—7 բլթականի (երբեմն՝ 3), որոնք իրենց հերթին ունեն բլթակներ և խոշոր-ատամնաեզր են, տափակ-սեպաձև, երբեմն սրտանման հիմքով, բացվելիս երկու կողմից էլ ծածկված են սպիտակ, թաղիքանման աղվամազով։ հետագայում վերևի կողմից ստանում է մուգ անփայլ կանաչ գույն, ներքևի կողմը մնում է ծածկված սպիտակ, թաղիքանման աղվամազով։ Կարճացած ընձյուղների տերևները էլիպսա-կլորավուն են, անկանոն-անկյունավոր, սուր-ասամնաեզր, երբեմն՝ մերկ։ Տերևակոթունը կողքերից խիստ սեղմված է, խոշոր, ափսեանման գեղձիկներով։ Բողբոջները ձվաձև են, խոշոր, մինչև 12 մմ երկարությամբ, ծածկված սպիտակ աղվամազով։ Տերևները բացվում են մարտին, ծաղկում է մարտ-ապրիլին, պտուղները հասունանում են ապրիլ-մայիս ամիսներին։


== Տարածվածություն ==
Բնական պայմաններում տարածված է Միջին Ասիայի հարթավայրերում և նախալեռնային շրջաններում, որտեղ աճում է գետափերին, ինչպես նաև լանջերի խոնավ շլեյֆներում։ Տյան Շանում հանդիպում է խմբերով, սովորական ընկուզենու անտառներում։
Խոնավասեր է, չափազանց լուսասեր, բավականին ցրտադիմացկուն և ձմեռադիմացկուն (Միջին Ասիայում դիմանում է մինչև —40 °C-ի սառնամանիքներին)։
Պահանջկոտ է հողի նկատմամբ։ Ունի մակերեսային, հորիզոնական ուղղությամբ
տարածվող արմատներ։ Հտղմադիմացկուն չէ։


== Կիրառություն ==
Մշակության մեջ հայտնի է անհիշելի վաղ ժամանակներից։ Հայաստանում մշակվում է 50-ական թվականներից։ Ներկայումս 30—35 տարեկան ծառեր կան Երևանում և բուսաբանական այգում, որոնք հասնում են 15 —16մ բարձրության և 50—60 սմ բնի տրամագիծ ունեն։ Ամեն տարի առատորեն ծաղկում և
պտղաբերում են։ Հաջողոլթյամբ է բազմանում կտրոնների միջոցով։ Բոլլեի բարդին լավ է աճում նաև Վանաձորում, Սևանում, Իջևանում, Բյուրականում, Գյումրիում, ամենուրեք հանդես բերելով մեծ դիմացկունության և դեկորատիվ հատկանիշներ։


== Ծանոթագրություններ ==
Օկտյաբրսկի շրջան (Կալմիկիա)

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)Օկտյաբրսկի շրջան (ռուս.՝ Октябрьский район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1977 թվականին։ Վարչական կենտրոնը՝ Բոլշոյ Ցարին։


== Աշխարհագրություն ==
Շրջանի տարածքի մակերեսը կազմում է 3686 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 9225 մարդ։ Բնակչության խտությունը կազմում էր 2,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Յաշ Էբ Շոկ

Յաշ Էբ Շոկ (բառացի՝ Կանաչ Շնաձուկ, նաև՝ Յաշ  Մոչ Շոկ, ), հին Մայաների Մութուլ թագավորության, որի մայրաքաղաքն էր Տիկալը, առաջին հայտնի տիրակալը։


== Կենսագրություն ==
Յաշ Էբ Շոկը իշխել է մեր թվարկության 1-ին դարում (ըստ այլ գնահատականների՝  մ.թ.ա․ 219-ից 238 թվականների ընթացքում ) և մի քանի ավելի ուշ տեքստերում նրան անվանում են Տիկալի առաջին դինաստիայի հիմնադիր, չնայած այն բանին, որ հաստատվել է ավելի վաղ կառավարիչների գոյությունը (հնարավոր է նա միավորել է Տիկալի դինաստիաները կամ հատկապես հաջողակ է եղել  ռազմական գործերում)։ Նա ծագել էր «Ագավեի բլուրներից»՝ կիսալեգենդար նախնյաց տանից, որտեղից էլ ծագել են Քանուլի թագավորության ղեկավարներ Յաշչիլանը և Կոպանի իշխանների առաջին տոհմը։ Ագավեի բլուրները սովորաբար նույնացվում է կա՛մ Տիկալից հյուսիս գտնվող խոշոր նախադասական Էլ-Միրադոր քաղաք, կա՛մ նույնքան մեծ քաղաքային Կամինալխուի բնակավայր  (ժամանակակից Գվատեմալա քաղաքում) հետ։ Յաշ Էբ Շոկի հնարավոր դամբարամը՝ «դամբարան 85»-ը, գտնվում է Հյուսիսային Ակրոպոլիսի կենտրոնում.
Յաշ Աբ Շոկից հետո 1-3-րդ դարերի ընթացքում գահ են բարձրացել 7 տիրակալներ, որոնց անուններն անհայտ են։


== Ծանոթագրություններ ==


== Գրականություն ==
Drew, David The Lost Chronicles Of The Maya Kings. — Weidenfield & Nicolson, 1999. — ISBN 0-297-81699-3
Martin, Simon; Grube, Nikolai Chronicle of the Maya Kings and Queens: Deciphering the Dynasties of the Ancient Maya (2nd ed.). — London and New York: Thames & Hudson, 2008. — ISBN 9780500287262
Morley S.G., Sharer R.J. The Ancient Maya. — Stanford University Press, 1994. — 892 с. — ISBN 9780804721301


== Արտաքին հղումներ ==
Беляев Д. Д.։ «Правители Тикаля»։ «МесоАмерика.Ru»։ Արխիվացված է օրիգինալից 2013-02-06-ին։ Վերցված է 2012-07-30  
«История города Тикаль (Яшмутуль) царства Мутуль»։ «Древняя МезоАмерика»։ Վերցված է 2012-07-30
Կյանքն առջևում է (ֆիլմ)

«Կյանքն առջևում է», ռեժիսոր Կարեն Հովհաննեսյանի ռուսական կատակերգական ֆիլմ, որը պատմում է 11 բ դասարանի նախկին աշակերտների հանդիպման մասին,որը տեղի է ունեցել նրանց ավարտելուց մի քանի տարի անց։ Գլխավոր դերերը խաղացել են Եգոր Կորեշկովը, Օլգա Մեդինիչը, Պավել Պրիլուչնինը, Դենիս Շվեդովը, Արթուր Սմոլյանինովը, Յուլյա Ալեքսանդրովը, Վալերիա Կոժեվնիկովան, Մաքսիմ Վիտորգանը, Ալեքսանդր Պալը և Սվետլանա Խոդչենկովան։ Ֆիլմի պրեմիերան կայացել է 2017 թվականի հոկտեմբերի  5–ին՝ ռուսական կինոթատրոնում։


== Սյուժե ==
11-ի բ դասարանը առաջին անգամ միասին հավաքվում է 15 տարի անց Յարոսլավում՝ համադասարանցու թաղումից հետո, և այդ հանդիպումը իրենց համար զարմանալի հնարավորություն էր կարճ ժամանակով վերադառնալ անցյալ։ Հին գաղտնիքները և անձնական հաշիվները, վիրավորանքները և առաջին սերը գցում են նրանց կրքերի հորձանուտը։


== Դերերում ==
Եգոր Կորեշկով– Սերգեյ Տյուլենեվ, դպրոցում սիրահարված էր Մաշային։Աշխատում է բժիշկ–գինեկոլոգ։
Օլգա Մեդինիչ՝ Մարիա, դպրոցում սիրահարված էր Միքայելին, բայց հանդիպելով Սերգեյին, շփվում է նրա հետ, մինչև Միշան կրկին ուշադրություն դարձնի իրեն։
Պավել Պրիլուչնի՝ Միքայել, Մարիայի առաջին սերը, զեխ ու շվայտ կյանք էր վարում։ Գործողության ընթացքում նկարը կրկին համընկնում է Մաշայի հետ։
Դենիս Շվեդով՝ Իգոր, ավազակ։
Արթուր Սմոլյանինով՝ Գրիգորի Կիսելև (Կիսել), Իգորի լավ ընկերը։ Երիտասարդ տարիներից զբաղվում էր դրամաշորթությամբ, բայց հետո հրաժարվել է ավազակի կյանքից և դարձել է քարոզիչ։
Յուլյա Ալեքսանդրովա՝ Գալինա, Ալիի լավ ընկերուհին։ Ապրում է Մոսկվայում, շատ է ուզում երեխա ունենալ։
Վալերիա Կոժևնիկովա՝ Ալլա, երկու երեխաների մայր և Վլադիմիրից սպասում էր երրորդ երեխային։ Վլադիմիրին ստիպում էր Գալինային երեխա պարգևել։
Մաքսիմ Վիտորգան՝ Ալլիի ամուսինը։
Ալեքսանդր Պալ՝ դպրոցում սիրահարվել էր Լյուդային։ Դասարանում ամենամեծն էր։ Ֆիլմում իմացել է, որ իր զգացմունքները փոխադարձ են։
Սվետլանա Խոդչենկովա, դասարանի «աստղը» ։Դպրոցն ավարտելուց հետոմեկնում է Եվրոպա և այնտեղ աշխատում որպես մերկապարուհի։ Ֆիլմի ընթացքում հասկանում է, որ սիրում է Գենային և գնում, ծանոթանում է նրա մոր հետ։
Ելիզավետա  Կարդենաս՝ Կլարա
Սերգեյ Բուրունով՝ Օլեգ Վիկտորիչ՝ ֆիզկուլտուրայի ուսուցիչ
Իլյա Խվոստիկով՝ Սերգեյ Տրուշանին
Արտյոմ Սամակին՝ Անդրեյ Օսոկին
Վլադիմիր Դանայ՝ Գեորգի
Յուլյա Վոլկովա՝ ռեստորանային երգչուհի


== Նկարահանող խումբ ==
Պրոդյուսեր ու բեմադրող–ռեժիսոր–Կարեն Հովհաննեսյան
Բեմադրող–օպերատոր–Վասիլի Գրիգոլյունաս


== Աղբյուրներ ==
«Жизнь впереди»
«Жизнь впереди»
Жизнь впереди (2017) / информация о фильме
Ցեղ (այլ կիրառումներ)

Ցեղ, կարող է վերաբերել՝

Ցեղ — Մի քանի կամ բազմաթիվ կենդանատեսակների, կենդանիների տեսակների վերնատեսակային կատեգորիա, դասակարգման ավելի բարձր աստիճան (միավոր) կամ կատեգորիա, որը միավոր է ծագումնաբանորեն ամենամոտ կամ ավելի մոտ կեդնանիների և բույսերի տեսակները
Ցեղ — նախնադարյան հասարակության հիմնական արտադրական-հասարակական բջիջը, որ հիմնված Է արյունակցական կապի վրա և միավորում Է մեկ նահապետից սերած տոհմերը
Ցեղ — արգենտինական ֆիլմ, թողարկվել է 2015 թվականին
Բադախոտ

Բադախոտ (լատ.՝ Glyceria), փսիկախոտ, դաշտավլուկազգիների (հացազգիներ) ընտանիքի բազմամյա խոտաբույսերի ցեղ։ Հայտնի է 50 (այլ տվյալներով՝ 40), Հայաստանում՝ 3 տեսակ՝ բադախոտ ծալքավոր (G.plicata), բադախոտ եղեգնաձև (G. arundinaceae) և բադախոտ լողացող (G. fluitans)։


== Ձևաբանություն ==
Ունի սողացող կոճղարմատ։ Ցողունն ուղղաձիգ է կամ հիմքում ծնկաձև ծալված, բարձրությունը՝ 20-150 սմ։ Տերևները նեղ են, գծաձև, լեզվակավոր։ Ծաղկաբույլը խիստ ճյուղավոր, փռված հուրան է, հասկիկները՝ բազմածաղիկ։ Ծաղկում է հունիս-օգոստոսիև։ Պտուղը հատիկ է։ Ուտելի է։ Հատիկներից պատրաստում են մանրաձավար։ Կերաբույս է ընտանի, վայրի կենդանիների և ջրլող թռչունների ու ձկների համար։


== Տարածվածությունը Հայաստանում ==
Տարածված է Արագածոտնի, Լոռու, Տավուշի, Գեղարքունիքի, Արարատի, Վայոց ձորի, Սյունիքի մարզերում։ Ճահճային խոնավասեր բույս է, աճում է լճերի, գետերի, արհեստական ջրամբարների ափերին։
Լևելերներ

Լևելերներ (անգլերեն՝ Levellers - հավասարացնողներ), անգլիական առաջին հեղափոխության շրջանի ռադիկալ կրոնական-քաղաքական կուսակցություն։ Ձգտում էր ժողովրդապետության, սոցիալական հավասարության, աշխատում էր վերացնել տիտղոսներն ու աստիճանները։
Կոնստանտին Խաջիև

Կոնստանտին Իլյիչ Խաջիև (ռուս.՝ Константин Ильич Хаджиев, հուն․՝ Κωνσταντίνος Χατζίγιεβ, մայիսի 18, 1911(1911-05-18), Թիֆլիսի նահանգ, Ռուսական կայսրություն - հունիսի 3, 1977(1977-06-03), Երևան, Հայկական ԽՍՀ, ԽՍՀՄ), Խորհրդային Միության հերոս (մարտի 24, 1945), կապիտան։ Ազգությամբ հույն։ 
Ավարտել է Բաքվի Մ. Օրջոնիկիձեի անվան ռազմահետևակային ուսումնարանը (1932)։ «Հայրենական մեծ պատերազմում» աչքի է ընկել Սիվաշի, Սիմֆերոպոլի համար մղված (1944) մարտերում։ 1944 թվականի մայիսին, Սևաստոպոլի ազատագրման ժամանակ՝ հրաձգային դասակի հրամանատար Խաջիևն իր վրա վերցնելով վաշտի հրամանատարությունը, ետ է մղել հակառակորդի տասնմեկ հակահարձակում, առաջինն է քաղաք մտել, ինքը բարձրացրել կարմիր դրոշը, որի համար արժանացել է հերոսի կոչման։ Պարգևատրվել է Լենինի, Կարմիր աստղի շքանշաններով։
Դար-նադեժդինսկի գյուղական խորհուրդ (Խարկովի մարզ)

Դար-նադեժդինսկի գյուղական խորհուրդ  (ուկրաիներեն՝ Дар-Надеждинська сільська рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Դար-նադեժդինսկի գյուղական խորհրդում բնակվում էր 1384 մարդ։ Բնակավայրը զբաղեցնում է 81.38 կմ² տարածք։ Բնակչության խտությունը կազմում էր 17.01 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Խաչակապ

Անվան այլ կիրառումների համար տե՛ս՝ Ղուշչու (այլ կիրառումներ)Խաչակապ (ադրբ.՝ Quşçu, Կուշչի), նախկին հայկական գյուղ Ադրբեջանի Հանրապետության Դաշքեսանի շրջանում՝ Կոշկարչայ գետի հովտում, Դաշքեսանից (Քարհատ) 6,5 կմ հյուսիս։
Կուշչի  (Ղուշչի) անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։


== Պատմական ակնարկ ==
Պատմականորեն այն տեղակայված է եղել Մեծ Հայքի Ուտիք նահանգի Գարդման գավառում։ Խաչակապ գյուղում եղել է հայկական մելիքություն։ 18-րդ դարում այստեղ իշխել է մելիք Մովսեսը։ Այդ մասին տեղեկություններ է հայտնում Րաֆֆին իր «Խամսայի մելիքություններ» գրքում։ 1936 թվականին գյուղի բազմադարյա հայկական անվանումը ադրբեջանական իշխանությունների կողմից փոխարինվել է Կուշչիի (Ղուշչի)։
Գյուղի հայ բնակչությունը բռնագաղթել է 1988-1989 թվականներին՝ Ադրբեջանի իշխանությունների վարած հակահայկական քաղաքականության շրջանակներում։ Բնակչության մի մասը հաստատվել է Լոռու մարզի Նոր Խաչակապ (նախկինում Սարալ) և Գեղարքունիքի մարզի Ջիլ գյուղերում։


== Բնակչությունը ==
Գյուղի բնակչությունը զբաղվում էր կարտոֆիլի մշակությամբ, այգեգործությամբ և անասնապահությամբ։ Խորհրդային տարիներին գյուղում կար հայկական միջնակարգ դպրոց, կուլտուրայի տուն, երեք գրադարան, հիվանդանոց և մանկապարտեզ։


== Պատմական հուշարձաններ ==
Շրջակայքում եղել են բազմաթիվ խաչքարեր։ Այստեղ է գտնվում 4-րդ դարում կառուցված Թարգմանչաց վանքը։ Ըստ ավանդության՝ այստեղ  Մեսրոպ Մաշտոցի կողմից հայերեն է թարգմանվել Աստվածաշունչը։


== Հետաքրքիր փաստեր ==
1989 թվականին գյուղի բնակիչ Իսահակ Բաղյանը, մեծ դժվարությամբ Տավուշի մարզի Բագրատաշեն գյուղ է տեղափոխել Թարգմանչաց վանքին պատկանող խաչքարերից երկուսը (XVII դար, 1608 թ.), որը գյուղի բնակիչների համար դարձել է յուրօրինակ սրբատեղի։
1888 թվականին մի խումբ խաչակապցիներ հիմնել են Շակաշենի (նախկին` Խանլար, այժմ՝ Գյոյգյոլ) Կուշչի-Արմավիր գյուղը, որն սկզբնական շրջանում ՝ մինչև 1936 թվականը նույնպես Խաչակապ էր կոչվում։ Այն գտնվում է Արցախի Հանրապետության Շահումյանի շրջանում և ներկայումս Ադրբեջանի վերահսկողության տակ է։


== Հայտնի մարդիկ ==
Խաչակապում են ծնվել.

Գրիգոր Բաղյան - ԽՍՀՄ հերոս, գեներալ-մայոր
Սերգեյ Ադյան - ակադեմիկոս


== Արտաքին հղումներ ==


=== Տեսանյութեր ===
Խաչակապ գյուղի մասին սիրողական ֆիլմ։
Խաչակապ գյուղի մասին սիրողական ֆիլմ․ 1998թ. (մաս 1), (մաս 2), (մաս 3), (մաս 4)։
4 դարյա խաչքարը փրկվել է ոչնչացումից․ ֆիլմ նվիրված Խաչակապ գյուղի հուշարձաններին։


== Ծանոթագրություններ ==
Հովակ Գալոյան

Անվան այլ կիրառումների համար տե՛ս՝ Հովակ Գալոյան (այլ կիրառումներ)Հովակ Գառնիկի Գալոյան (հունիսի 9, 1924(1924-06-09), Երևան, Հայկական ԽՍՀ, ԱԽՖՍՀ, ԽՍՀՄ - հունիսի 26, 1992(1992-06-26), Երևան, Հայաստան), հայ դերասան։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։ ՀԽՍՀ ժողովրդական արտիստ (1978)։
Դերասան Հովակ Դավթի Գալոյանի պապն է։


== Կենսագրություն ==
1949 թվականին ավարտել է Երևանի գեղարվեստա-թատերական ինստիտուտը և նույն թվականից աշխատել է Երևանի Սունդուկյանի անվան ազգային ակադեմիական թատրոնում։


== Ներկայացումներ ==
«Օտար ափեր»
«Իլյա Գոլովին»
«Ընտանիք»
«Հրաշալի գանձ»
«Լուսաբաց Մոսկվայի վրա»
«Ծուռ հայելիների թագավորությունը»
«Արևի զավակները»
«Արքա Լիր»
«Ժայռ»
«Թեհրան»
«Խաչատուր Աբովյան»
«Նամուս»
«Օթելլո»
«Մի խուլ նրբանցքում»
«Նույն հարկի տակ»
«Սրտի արատ»
«Աղվեսն ու խաղողը»
«Քո սրտի կրակը»
«Երկու գույն»
«Դեպի ապագան»
«Վարդանանք»
«Ուրիշի երեխան»
«Անունն անհայտ է»
«Ապուշը»
«Արտավազդ և Կլեոպատրա»
«Իմ բարեկամ»
«Մայրամուտից առաջ»
«Ավազակներ»
«Ավերված քաղաքի առասպելը»
«Դատավորը»
«Քանդած օջախ»
«Խաթաբալա»


== Ֆիլմագրություն ==


== Ծանոթագրություններ ==


== Արտաքին հղումներ ==
Овак Галоян
Վահան Թոշիկյան

Վահան Թոշիկյան (1880, Ստամբուլ, Օսմանյան կայսրություն - հունիսի 14, 1954(1954-06-14), Կարս, Կարսի մարզ (Թուրքիա), Թուրքիա), հայ խմբագիր-հրապարակախոս։


== Կենսագրություն ==
Ծնվել է Կ. Պոլսում։ Դարասկզբից հանդես է եկել «Մանզումեի էֆքյար» պարբերականում հրապարակախոսական հոդվածներով։ Այնուհետև ավելի քան կես դար աշխատել է խմբագրական ասպարեզում։ Հրապարակախոսական բեղմնավոր գործունեություն է ծավալել օսմանյան սահմանադրությունից հետո, հանդիսանալով «Ժամանակ», «Վերջին լուր» թերթերի հիմնական աշխատակիցներից մեկը։ 1907-1909 թվականներին Զմյուռնիայում խմբագրել է «Արշալույս» և «Արձագանք» թերթերը։ Վերադառնալով Պոլիս, զինադադարից հետո, 1918-1922 թվականներին, աշխատակցել է «Ժամանակ» և «Վերջին լուր» թերթերին։ Իսկ երբ 1923 թվականին «Վերջին լուրը» դարձել է «Նոր լուր», ստանձնել է նրա խմբագրությունը և անխափան հրատարակել ավելի քան 30 տարի, մինչև մահը։ Իր խմբագրած և այլ պարբերականների էջերում տպագրել է հարյուրավոր հրապարակախոսական հոդվածներ ազգային, կրթական, եկեղեցական և այլ հարցերի մասին։ 1954 թվականին Թորոս Ազատյանի հետ միասին ուղևորվել է Էջմիածին, Գևորգ Զ Չորեքչյան կաթողիկոսի թաղմանը մասնակցելու, սակայն անակնկալ վախճանվել է Կարսի թուրքական հիվանդանոցում։


== Ծանոթագրություններ ==
Տրոյացիներ (այլ կիրառումներ)

Տրոյացիներ, կարող է վերաբերել՝

Տրոյացիներ - աստերոիդների խումբ, որոնք գտնվում են L4 և L5 Լագրանժի կետի մոտակայքում ցանկացած մոլորակի հետ գտնվելով 1:1 ուղեծրային ռեզոնանսի մեջ
Տրոյացիներ - ֆրանսիացի կոմպոզիտոր Հեկտոր Բեռլիոզի երկմաս օպերա՝ գրված ըստ Վերգիլիոսի «Էնեական» էպիկական պոեմի
Գետահատան

Գետահատան, գետակ Մեծ Հայքի Սյունիք աշխարհում։ Հիշատակվում է 13-րդ դարի հայ պատմիչ Ստեփանոս Օրբելյանը։


== Ծանոթագրություններ ==
Խիմա (Պուկսայի վտակ)

Խիմա (ռուս.՝ Хима), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկսա գետի աջ ափին՝ 11 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033799
Հիդրոլոգիական ուսումնասիրությունների կոդը - 103003379
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոլերետո Կաստելնուովո

Կոլերետո Կաստելնուովո (իտալերեն՝ Colleretto Castelnuovo), կոմունա Իտալիայի Պիեմոնտ մարզի Թուրին գավառում։
Բնակչությունը՝ 316 մարդ (2008 թվականի տվյալներով)։ Բնակչության խտությունը՝ 53 մարդ/կմ²։ Տարածքը՝ 6 կմ²։ Փոստային ինդեքս՝ 10080։ Հեռախոսային կոդ՝ 0124։
Բնակավայրի հովանավորն է սուրբ Անտոն Մեծը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տարասովկա (գյուղ, Օրատովկայի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1920 թվականին։
2001 թվականի տվյալներով Տարասովկա գյուղում բնակվում էր 104 մարդ։ Բնակավայրը զբաղեցնում է 0,353 կմ² տարածք։ Բնակչության խտությունը կազմում էր 294,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլիպի (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՊիլիպիՊիլիպի (ուկրաիներեն՝ Пилипи), գյուղ Ուկրաինայի Սումիի մարզի Սերեդինա-Բուդայի շրջանում։
1988 թվականի տվյալներով Պիլիպի գյուղում բնակվում էր 20 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չինաստանի զինանշան

Չինաստանի զինանշանը ընդունվել է 1950 թ. սեպտեմբերի 20-ին։ Այն բաղկացած է Երկնային խաղաղության դարպասից, որը հանդիսանում է մուտք Արգելված քաղաք, որն էլ իր հերթին գտնվում է Պեկինի Տյանանմըն հրապարակում ։ Այս դարպասները խորհրդանշում չին ժողովրդի հնագույն ավանդույթները։
Դրա վերևում գտնվում են 5 աստղերը, որոնք կան նաև դրոշի վրա։ Շրջանակը պարուրված է բրնձի և ցորենի հասկերով, որոնք արտացոլում են մաոիստական փիլիսոփայությունը, ագրարային հեղափոխությունը։ Ներքևի մասում գտնվում է ատամնավոր անիվ, որը խորհրդանշում է արդյունաբերական աշխատողներին։
Զինանշանի կենտրոնում պատկերված է Տյանանմըն հրապարակը Պեկինում։


== Ծանոթագրություններ ==
Body on Me

«Body on Me», բրիտանացի երգչուհի Ռիտա Օրայի երգը, որում իր մասնակցությունն ունի նաև ամերիկացի երգիչ Քրիս Բրաունը։ Այն թողարկվել է 2015 թվականի օգոստոսի 7-ին՝ որպես Օրայի երկրորդ ստուդիական ալբոմի երկրորդ սինգլ։ Երգը գրվել է Ռիտա Օրայի, Քրիս Բրաունի, Ջեյմս Էյբրահարթի, Ռոզինա Ռասելի, Թինաշե Սիբանդայի և Ռոբին Վայսայի կողմից։


== Տեսահոլովակ ==
Երգի տեսահոլովակը, որի ռեժիսորն է Քոլին Թիլինը, ներկայացվել է 2015 թվականի օգոստոսի 18-ին Օրայի VEVO ալիքում։


== Ռեմիքս ==
Երգի պաշտոնական ռեմիքսը, որում իր մասնակցությունն ունի նաև ամերիկացի ռեփեր Ֆեթի Ուափը, ներկայացվել է 2015 թվականի օգոստոսի 25-ին


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի աուդիոն ՅուԹյուբ վիդեոհոսթինգում
Երգի տեքստը Archived 2015-08-10 at the Wayback Machine. MetroLyrics կայքում
Անգլիական իրավունք

Անգլիական իրավունք (անգլ.՝ English law), Անգլիայի և Ուելսի իրավական համակարգը, և Բրիտանական համագործակցության ներկրներում և ԱՄՆ-ում (բացի Լուիզիանա նահանագը) կիրառվող ընդհանուր իրավունքի համակարգի հիմքը։ Անգլիական իրավունքը տարածվել է ներկայիս Բրիտանական համագործակցության երկրներում Բրիտանական կայսրության ժամանակ, երբ այդ տարածքները բրիտանական գաղութներ էին։ Անգլիական իրավունքը դարձել է նշված երկրների մեծամասնության համար իրավական համակարգի հիմքը կամ էլ կարևորագույն և անբաժանելի մի մասը։


== Ծանոթագրություններ ==


== Գրականություն ==
Beale, Joseph H. (1935) A Treatise on the Conflict of Laws. ISBN 1-58477-425-8
Dicey & Morris (1993). The Conflict of Laws 12th edition. London: Sweet & Maxwell Ltd. ISBN 0-420-48280-6
Slapper Gary; David Kelly (2008-07-15)։ The English Legal System։ London: Routledge-Cavendish։ ISBN 978-0-415-45954-9  
Barnett Hilaire (2008-07-21)։ Constitutional & Administrative Law։ London: Routledge-Cavendish։ ISBN 978-0-415-45829-0
Որբը (ֆիլմ)

Որբը (անգլ.՝ Orphan), թրիլեր ֆիլմ, որը նկարահանել է ռեժիսոր Ժաումե Կոլյետ-Սերրան։
Ֆիլմի կարգախոսն է՝ «There is something wrong with Esther» (հայերեն տարբերակով՝ «Էսթերի հետ ինչ-որ բան այն չէ»)։ ԱՄՆ-ում պրեմիերան տեղի ունեցավ 2009 թվականի հուլիսի 24-ին։ Պատկանում է «14+» ֆիլմերի խմբին։
Պաշտոնապես հայտարարված է նաև երկրորդ մասի մասին, որի նկարահանումները սկսվել են 2016 թվականի հունվարին։


== Սյուժե ==
Քեյթ և Ջոն Քոուլման ամուսինները, որոնք կորցրել են իրենց երրորդ երեխային, որդեգրում են իննամյա Էսթերին, որի ծնողները մահացել են սարսափելի հրդեհի ժամանակ; Աղջիկը հրաշալի դաստիարակված է, գիտի նկարել և նվագել դաշնամուրի վրա։ Ընտանիքում արդեն երկու երեխա կար, որդին՝ Դենիելը և խուլուհամր դուստրը՝ Մաքսը։ Երբ ծնողները բերում են Էսթերին, սկսում են տեղի ունենալ տարօրինակ դեպքեր, սակայն ոչ ոք չի կարողանում դրանք բացատրել։ Չնայած Քեյթը կասկածում է Էսթերին, սակայն նրան ոչ ոք չի հավատում։ Երեխաները գիտեն ամեն ինչ, սակայն լռում են, քանի որ վախենում են նրանից։ Էսթերը փորձում է հիվանդանոցում թաքուն սպանել Դենիելին, բայց տղան փրկվում է։ Քեյթը Էսթերի իրերի մեջ գտնում է մի Աստվածաշունչ, որի մեջ գրված էր Էստոնիայի հոգեբուժարաններց մեկի համարը։ Մայրը զանգահարում է այնտեղ և պարզում, որ Էսթերն ամենևին էլ իննամյա աղջիկ չէ, այլ 33-ամյա կին, որը տառապում է հազվագյուտ հիվանդությամբ։ Ամեն անգամ նոր ընտանիք տեղափոխվելով՝ նա փորձում է գայթակղել ընտանիքի հորը, և եթե դա չի հաջողվում, սպանում է բոլորին։
Քեյթը հիվանդանոցից փախչում է տուն, որտեղ գտնում է ամուսնուն մեռած։ Այնուհետև նա Մաքսի հետ փորձում է տնից փախչել, բայց հայտնվում է Էսթերը։ Քեյթը և նա սկսում են կռվել և ընկնում են սառած լճի մեջ։ Քեյթին հաջողվում է սպանել Էսթերին և դուրս գալ լճից։


== Դերերում ==
Վերա Ֆարմիգա — Քեյթ Քոուլման
Փիթեր Սարսգաարդ — Ջոն Քոուլման
Իզաբել Ֆյուրման — Էսթեր
Ջիմմի Բենեթ — Դենիել Քոուլման
Սի Սի Էյչ Փաունդեր — քույր Էբիգեյլ
Արիանա Էնջինիր — Մաքս


== Նկարահանման վայր ==
Ֆիլմը նկարահանվել է Կանադայում, Տորոնտո, Մոնրեալ, Փորթ Հոուփ քաղաքներում։


== Հետաքրքիր փաստեր ==
Փոքրիկ դերասանուհի Արիանա Էնջինիրը, որը խաղում է Քոուլմանների փոքրիկ դստեր դերը, իրականում ունի լսողության հետ խնդիրներ։


== Ծանոթագրություններ ==


== Արտաքին հղումներ ==
Որբը(անգլ.) ֆիլմը Internet Movie Database կայքում
http://orphan-movie.warnerbros.com Որբը (ֆիլմ). պաշտոնական կայք
«Orphan»(անգլ.) ֆիլմը Box Office Mojo  կայքում
Orphan(անգլ.) ֆիլմը Rotten Tomatoes կայքում
Portman, Jamie. Audiences Scream for Isabelle Fuhrman’s Orphan Archived 2009-09-19 at the Wayback Machine., Montreal Gazette, July 20, 2009
Դեն Շնեյդեր

Դեն Շնեյդեր (անգլ.՝ Dan Schneider, հունվարի 14, 1966(1966-01-14), Մեմֆիս, Թենեսի, ԱՄՆ), ամերիկացի երգահան,, պրոդյուսեր, դերասան և երիտասարդական սերիալների հեղինակ։ Schneider's Bakery ընկերության հիմնադիր և համանախագահ։


== Վաղ տարիներ ==
Շնեյդերը ծնվել և մեծացել է Մեմֆիսում, նրա ծնողները Հարրի և Քերոլ Շնեյդերներն են։ Մեկ կիսամյակ հաճախել է Հարվարդի համալսարան։ Մեմֆիս վերադառնալուց հետո աշխատել է որպես համակարգիչներ վերանորոգող։ Սակայյն կարճ ժամանակ անց մեկնել է Լոս Անջելես՝ նպատակ ունենալով կարիերա անել ժամանցային ինդուստրիայում։


== Ծանոթագրություններ ==
Ակբարիսովո

Ակբարիսովո (ռուս.՝ Акбарисово, բաշկիրերեն՝ Акбарыҫ), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 506 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրպեն (գետ)

Անվան այլ կիրառումների համար տե՛ս՝ Իրպեն (այլ կիրառումներ)Իրպեն (ուկրաիներեն՝ Ірпінь), գետ Ուկրաինայում։


== Աշխարհագրություն ==
Իրպեն գետը թափվում է Դնեպր, Կիևյան ջրամբար։ Գետը պատկանում է Սև ծովի ավազանին։ Գետի ափին են գտնվում Իրպեն քաղաքը։


== Հիդրոգրաֆիա ==
Իրպեն գետի երկարությունը կազմում է 162 կմ, ավազանի մակերեսը՝ 3340 կմ2 է։


== Վտակներ ==
Իրպեն գետի վտակներն են Կրիվյանկա, Բելկա, Կամենկա, Վեպրիկ, Ժերկո, Սվինարիյկա, Կուդելիա, Լյուբկա, Մոստովայա, Նիվկա գետերը։


== Տես նաև ==
Ակունք և Գետաբերան


== Արտաքին հղումներ ==
Իրպեն գետի մասին Սովետական Մեծ Հանրագիտարանում
91 (թիվ)

91 (իննսունմեկ), բնական թիվ է


== Գիտության մեջ ==
91-ը պրոտակտինիումի ատոմային թիվն է
91 կարգային թիվն է կրում Էգինա աստերոիդը


== Այլ ոլորտներում ==
91-ը՝
Ֆրանսիայի Էսոն (դեպարտամենտ) դեպարտամենտի կարգային թիվն է
Ռուսաստանի Դաշնության ՃՈ Կալինինգրադի մարզի կոդն է


== Տես նաև ==
91 թ.
Մ. թ. ա. 91 թ.
1991 թ.
Տեսոն

Տեսոն (ֆր.՝ Tesson ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Ժեմոզակ կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17441։


== Բնակչություն ==
Համայնքի բնակչությունը 2010 թվականին կազմում էր 1039 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Տեսոնի վիճակագրության ազգային ինստիտուտ (ֆր.)
Տոստեր

Տոստեր (անգլ.՝  toaster), հացը բովող սարք։


== Սարքը և նկարագրությունը ==
Տոստերը կարող է ունենալ 2-4 հացի կտոր միանգամից բովելու տեղ։ Ամեն տոստեր ունի տաքացնող և տաքությունը կարգավորող թերմոստատ, որի օգնությամբ դուք կարող եք ընտրել բովելու և չորության աստիճան ինչպես նաև պատրաստելու արագությունը։ Թերմոստատն ունենում է 6-11 բովելու աստիճան ընտրելու հնարավորություն։ Ժամանակակից տոստերն ունի էլեկտրական կառավարում, որը ինքն է որոշում ժամանակը և տաքությունը ելնելով հացի հաստությունից։ Հաճախ օգտագործվում է Ամերիկայում։


== Չափանիշներ ==
Հզորություն, վտ - կախված է էլեկտրականության օգտագործումից։
Բաժինների քանակը - 1,2 կամ 4
Տոստերի քանակ - կախված է բաժինների քանակից
Էլեկտրակառավարում - կախված լինելով պահանջվող ջերմաստիաճանից, սարքը որոշում է ժամանակը և կարմրեցնելու աստիճանը։ Ժամանակը վերջանալուն պես տոստերն ավտոմատ անջատվում է և տեղեկացնում է տիրոջը։
Թերմոստատ - թույլ է տալիս ընտրել ժամանակը և ջերմաստիճանը տոստերը տաքացնելու համար։


== Արտաքին հղումներ ==
Иллюстрированный исторический обзор ретро-тостеров Archived 2010-06-12 at the Wayback Machine. (ռուս.)
Կասիսպեա

Կասիսպեա (էստ․՝ Kasispea), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 87 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օտրադա (գյուղ, Ուլյանովսկ քաղաքային օկրուգ)

Անվան այլ կիրառումների համար տե՛ս՝ ՕտրադաՕտրադա (ռուս.՝ Отрада), գյուղ Ռուսաստանի Ուլյանովսկի մարզի Ուլյանովսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլեևո (այլ կիրառումներ)

Միլեևո, կարող է վերաբերել՝

Միլեևո - գյուղ Ռուսաստանի Սմոլենսկի մարզի Գլինկովսկի շրջանի կազմում։
Միլեևո - գյուղ Ռուսաստանի Սմոլենսկի մարզի Ելնինսկի շրջանի կազմում։
(650) Ամալասունթա

(650) Ամալասունթա (անգլ.՝ Amalasuntha), աստերոիդ աստերոիդների հիմնական գոտում։ Հայտնաբերվել է 1907 թվականի հոկտեմբերի 4-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,457457 ա. մ., առավելագույնը մոտենում է 2,0046 ա. մ. հեռավորության վրա և հեռանում 2,9103 ա. մ.։ Արեգակի շուրջ մեկ ամբողջական պտույտ է կատարում 1407,11 երկրային օրվա ընթացքում, իր ուղեծրով շարժվելով միջինում 0,255844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,56° անկյուն։
Ամալասունթա աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(650) Ամալասունթա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանուել Վալս

Մանուել Կառլոս Վալս Գալֆետտի (ֆր.՝ Manuel Carlos Valls Galfetti), Ֆրանսիայի վարչապետը։ Ծնվել է՝ 1962 օգոստոսի 13-ին Իսպանիայի Բարսելոնա քաղաքում։ 2012 թվականի մայիսի 15-ից մինչ 2014 թվականի մարտի 31-ը եղել է Ֆրանսիայի Ներքին Գործերի Նախարարը։ 2014 թվականի ապրիլի 1-ից Ֆրանսիայի Վարչապետն է։ Ամուսնացած է ունի 4 երեխա։


== Ծանոթագրություններ ==


== Աղբյուրներ ==
Մանուել Վալս